CELEX: 62014CN0158
Language: sk
Date: 2014-04-04 00:00:00
Title: Vec C-158/14: Návrh na začatie prejudiciálneho konania, ktorý podal Raad van State (Holandsko) 4. apríla 2014 – A a i., odporca: Minister van Buitenlandse Zaken

24.6.2014   
            
               SK
            
               Úradný vestník Európskej únie
            
               C 194/15
            Návrh na začatie prejudiciálneho konania, ktorý podal Raad van State (Holandsko) 4. apríla 2014 – A a i., odporca: Minister van Buitenlandse Zaken(Vec C-158/14)2014/C 194/19Jazyk konania: holandčina
      Vnútroštátny súd, ktorý podal návrh na začatie prejudiciálneho konania
   Raad van State
      Účastníci konania pred vnútroštátnym súdom
   
      Odvolatelia: A, B, C, D
      Odporca: Minister van Buitenlandse Zaken
      Prejudiciálne otázky
   
               1.
            
               Boli by odvolatelia v prejednávanom prípade – okrem iného na základe článku 47 Charty základných práv Európskej únie (1) – bez pochybností oprávnení podať podľa článku 263 ZFEÚ vo vlastnom mene žalobu na Všeobecný súd o vyhlásenie neplatnosti vykonávacieho nariadenia č. 610/2010 (2), pokiaľ LTTE bola do zoznamu v zmysle článku 2 ods. 3 nariadenia 2580/2001 (3) zapísaná prostredníctvom tohto predpisu?
            
               2.
            
               
                           a)
                        
                           Môžu byť akcie ozbrojených síl počas ozbrojených konfliktov v zmysle medzinárodného humanitárneho práva považované aj pri zohľadnení odôvodnenia 11 rámcového rozhodnutia 2002/475/SVV (4) za teroristické trestné činy v zmysle tohto rámcového rozhodnutia?
                        
                           b)
                        
                           V prípade kladnej odpovede na otázku 2a: Môžu byť akcie ozbrojených síl počas ozbrojených konfliktov v zmysle medzinárodného humanitárneho práva považované za teroristické činy v zmysle spoločnej pozície 2001/931/SZBP (5) a nariadenia č. 2580/2001?
                        
               3.
            
               Ide v prípade činov, z ktorých vychádza vykonávacie nariadenie č. 610/2010, pokiaľ LTTE bola do zoznamu v zmysle článku 2 ods. 3 nariadenia 2580/2001 zapísaná prostredníctvom tohto predpisu, o akcie ozbrojených síl počas ozbrojených konfliktov v zmysle medzinárodného humanitárneho práva?
            
               4.
            
               Je vykonávacie nariadenie č. 610/2010, pokiaľ LTTE bola do zoznamu v zmysle článku 2 ods. 3 nariadenia 2580/2001 zapísaná prostredníctvom tohto predpisu – pri zohľadnení odpovedí na otázky 1, 2a, 2b a 3 – neplatné?
            
               5.
            
               V prípade kladnej odpovede na štvrtú otázku: Vzťahuje sa neplatnosť v tomto prípade aj na skoršie a neskoršie rozhodnutia Rady, ktorými bol aktualizovaný zoznam v zmysle článku 2 ods. 3 nariadenia č. 2580/2001, pokiaľ LTTE bola do zoznamu zapísaná prostredníctvom uvedených rozhodnutí?
            
      (1)  Ú. v. ES C 364, 2000, s. 1.
      (2)  Vykonávacie nariadenie Rady (EÚ) č. 610/2010 z 12. júla 2010, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) č. 1285/2009 (Ú. v. EÚ L 178, s. 1).
      (3)  Nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. ES L 344, s. 70; Mim. vyd. 18/001, s. 207).(4)  Rámcové rozhodnutie Rady 2002/475/SVV z 13. júna 2002 o boji proti terorizmu (Ú. v. ES L 164, s. 3, Mim. vyd. 19/006, s. 18).
      (5)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, s. 93; Mim. vyd. 18/001, s. 217).